
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/23-02/36
Ur.br: 2196-8-01/02-23-01
Bogdanovci, 20. prosinca 2023. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:

Z A P I S N I K

sa 36. sjednice općinskog vijeća koja je održana 20.12.2023. godine sa početkom u 18,00 sati u zgradi Općine Bogdanovci.

NAZOČNI VIJEĆNICI:
Gelo Marijan, Andrija Krizmanić, Jelena Vinaj, Boris Grbić, Anamarija Savić Bajac, Dalibor Katić, Mirko Hardi, Zvonko Kostelnik, Mario Pavlović

ODSUTNI VIJEĆNICI:  Zvonimir Mudri

NAZOČNE SLUŽBENE OSOBE:
Maja Župan, Marko Barun, Andrea Dikonić, Jaroslav Međeši


GOSTI:  Tanja Grbanović Vidović, Ahmetka Ivan, Ivan Božić


Predsjednica općinskog vijeća pozdravila je sve prisutne, te je predložila sljedeći dnevni red:

     1.   Usvajanje zapisnika s proteklih sjednica općinskog vijeća Općine Bogdanovci
2. Prijedlog proračuna Općine Bogdanovci za 2024. i projekcija za 2025. i 2026. g
     3.   Prijedlog Odluke o izvršavanju proračuna Općine Bogdanovci za 2024. g
     4.   Prijedlog Programa građenja komunalne infrastrukture na području Općine     
           Bogdanovci u 2024. g
     5.   Prijedlog Programa održavanja komunalne infrastrukture na području Općine     
           Bogdanovci u 2024. g
     6.   Prijedlog Programa javnih potreba u kulturi na području Općine     
           Bogdanovci za 2024. g
     7.   Prijedlog Programa javnih potreba u sportu Općine Bogdanovci za 2024. g
     8.   Prijedlog programa javnih potreba za udruge od posebnog interesa za Općinu    
           Bogdanovci za 2024. g
    9. Prijedlog programa socijalne skrbi za 2024. g    
  10. Prijedlog programa utroška sredstava šumskog doprinosa za 2024. g     
  11. Prijedlog Odluke o raspoređivanju sredstava Proračuna Općine Bogdanovci za
        redovito godišnje financiranje političkih stranaka i nezavisnih viječnika zastupljenih     
        u Općinskom vijeću Općine Bogdanovci za 2024. g

  12. Prijedlog Programa korištenja sredstava ostvarenih od prodaje, zakupa i   
        dugogodišnjeg zakupa poljoprivrednog zemljišta u vlasništvu Republike Hrvatske
  13. Prijedlog Programa utroška sredstava naknade za zadržavanje nezakonito
[bookmark: _Hlk121311184]        izgrađenih zgrada u prostoru na području Općine Bogdanovci u 2024. g        
  14. Prijedlog Smjernica za organizaciju i razvoj sustava civilne zaštite na području     
        Općine Bogdanovci              
  15. Prijedlog zaključka:
a) Prihvaćanje Analize stanja sustava CZ na području Općine Bogdanovci u 2023. g
b) Prijedlog Godišnjeg plana razvoja sustava CZ na području Općine Bogdanovci za 2024. g
  16. Prijedlog Odluke o usvajanju Godišnjeg plana upravljanja imovinom Općine
        Bogdanovci za 2024. godinu               
  17. Prijedlog Izmjene i dopune proračuna Općine Bogdanovci za 2023. g        
  18. Prijedlog izmjena i dopuna Programa utroška sredstava šumskog doprinosa za 2023. g
  19. Prijedlog izmjena i dopuna Programa građenja komunalne infrastrukture na     
       Području Općine Bogdanovci za 2023. g
  20. Prijedlog izmjena Programa održavanja komunalne infrastrukture na području 
        Općine Bogdanovci u 2023. g
  21. Prijedlog Izmjena i dopuna Programa korištenja sredstava ostvarenih od prodaje,
        zakupa i dugogodišnjeg zakupa poljoprivrednog zemljišta u vlasništvu RH za 2023. g
  22. Prijedlog izmjena i dopuna Programa socijalne skrbi za 2023.
  23. Prijedlog Odluka o izmjenama i dopunama odluke o raspoređivanju sredstava za   
        financiranje aktivnosti političkih stranaka zastupljenih u Općinskom vijeću Općine 
        Bogdanovci za 2023. g 
  24. Prijedlog Odluke o izmjenama i dopunama Programa javnih potreba u sportu     
        Općine Bogdanovci za 2023. g       
  25. Prijedlog Odluke o izmjenama i dopunama Programa utroška sredstava naknade    
        za zadržavanje nezakonito izgrađenih zgrada u prostoru na području Općine 
        Bogdanovci u 2023. g
  26. Prijedlog Odluke o izmjenama i dopunama Programa javnih potreba u kulturi Općine 
         Bogdanovci za 2023. g
  27. Prijedlog Odluke o raspisivanju Javnog natječaja za zakup poljoprivrednog     
         zemljišta u vlasništvu Općine Bogdanovci
  28. Različito

Dnevni red usvojen je JEDNOGLASNO.

Gosp. Katić prije svega želi napomenuti kako se sjednica trebala održati 19.12.2023. godine, međutim zbog skupštine LAG-a Srijem na kojoj je trebao nazočiti načelnik i djelatnici sjednica je sazvana za 20.12.2023. godine, sukladno navedenom postavlja upit da li se nazočilo skupštini. 
Gđa. Župan odgovara kako nije nazočila skupštini, te da je svojoj spriječenosti obavijestila LAG putem e-mail dana 15.12.2023. godine. 
Načelnik odgovara kako je bio na početku sjednice, te je iz osobnih razloga morao napustiti sjednicu.
Gosp. Gelo navodi kako sjednicu vijeća saziva predsjednica u dogovoru s JUO, na što predsjednica odgovara kako je kontaktirala JUO da sjednica bude 19.12.2023. godine iz razloga jer gosp. Mudri ne može prisustvovati sjednici ukoliko će se ista održati 20.12.2023., međutim rečeno joj je kako načelnik i djelatnica JUO ne mogu nazočiti sjednici vijeća ukoliko ista bude sazvana za 19.12.2023. godine, te je zato sazvala sjednicu za 20.12.2023. godine.

 
Točka 1.
Predsjednica općinskog vijeća dala je zapisnike sa 34. i 35.  sjednice Općinskog vijeća na raspravu, kako nije bilo primjedbi, zapisnici su usvojeni JEDNOGLASNO. 

Točka 2.
Predsjednica općinskog vijeća daje riječ načelniku kako bi pojasnio prijedlog Proračuna za 2024. godinu i projekcije za 2025. i 2026. godinu.
Gosp. Barun pozdravlja nazočne, te pojašnjava prijedlog Proračuna za 2023. godinu, uglavnom stavke koje su se mijenjale u odnosu na prethodnu godinu i to kako slijedi:
· Plaće JUO i vlastitog pogona blago su povećane u odnosu na prošlu godinu zbog usvojenog povećanja od Vlade RH u visini od 5 %, te najavljenog povećanja minimalne plaće od 01.01.2024. godine, uz plaće automatski se povećavaju i stavke MIO, zdravstveno i sl.
· Također je planirano povećanje toplog obroka, te neoporezivih dodataka (božićnica i sl.) sukladno povećanju Vlade RH
· Stavke projekta Zaželi planirana su sukladno prijavljenom projektu
· Konto ostale komunalne usluge – sadnice planirali smo u iznosu od 10.000,00 EUR, planiramo se javiti na natječaj Fonda za zaštitu za projekt SEKAP, sadnja sadnica u Općini Bogdanovci. Ne znamo da li će nam projekt biti odobren ni koliko će točno iznositi, ali najbitnije da imamo planiranu stavku u proračunu
· Uređenje deponija – prošli smo na natječaja Fonda za zaštitu okoliša stoga je taj iznos planiran sukladno odobrenom projektu, a radi se o sanacije divlje deponije Šrviz u Svinjarevcima
· Što se tiče uređenja kanalske mreže u Svinjarevcima plan je da sredstva ostanu kao i prošle godine, u iznosu od 27.000,00 EUR, s obzirom da ove godine nismo ništa realizirali po tom pitanju jer smo jako puno sredstava utrošili na saniranje štete nastale nakon olujnog vjetra u srpnju ove godine
· Konto zaštite životinja planiran je u iznosu od 11.000,00 EUR, po zakonu smo obvezni zbrinuti pse lutalice, a svakodnevno mještani prijavljuju takve pse. Ove godine nam je županija VSŽ odobrila sredstva u iznosu od 8.000,00 EUR, pa smo podmirili većinu računa tim sredstvima
· Konto sufinanciranje vrtića povećali smo na 110.000,00 EUR s obzirom na dva povećanja ekonomske cijene Dječjeg vrtića Vukovar 1 u ovoj godinu. Napominje kako smo dogovorili s Gradom Vukovarom da će nam umanjiti račune za iznos odobren sukladno ODLUCI VLADE O DODJELI SREDSTAVA ZA FISKALNU ODRŽIVOST DJEČJIH VRTIĆA ZA PEDAGOŠKU GODINU 2023./2024.
· Što se tiče tekućih donacija manje-više sve je isto kao prethodne godine, imamo samo jednu novu stavku a to je sufinanciranje prijevoza učenika hrvatske nacionalnosti u Vojvodini, sukladno sporazumu koji su potpisale sve lokalne samouprave s područja naše Županije
· Stavka općinska upravna zgrada odnosno se na prijavu projekta putem prekogranične suradnje HR-Bih gdje planiramo prijaviti drugi dio izmjene stolarije na zgradi općine
· Uređenje doma kulture u Petrovcima – planiramo je unutarnje uređenje, projekt planiramo prijaviti putem Ministarstva regionalnog razvoja – PPNM (za područja naseljena nacionalnim manjinama)
· Projekt rekonstrukcije društvenog doma Sokolana planira se realizirati pute ITU mehanizma u iznosu od 377.000,00 EUR
· NK Croatia Bogdanovci – opremanje – projekt smo prijavili ove godine preko LAG-a Srijem u iznosu od 28.000,00 EUR
· Rasvjeta NK Petrovci planirana je u iznosu od 26.000,00 EUR za 2024., godinu, plan je projekt raditi u fazama, zatražili smo ponudu za postavljanje reflektora
· Odobrena su nam sredstva za završetak izgradnje spomen obilježja u Svinjarevcima u iznosu 7.000,00, te još naših sredstava u iznosu od 3.000,00, tako da je stavka ukupno planirana u iznosu od 10.000,00 EUR
· Što se tiče sanacije opasnih mjesta ove godine odobrena su nam sredstva, međutim proveli smo tri postupka javne nabave nitko nam se nije javio, stoga sam navedeni iznos planirali za 2024. godinu u iznosu od 13.300,00 EUR, međutim u pozivu za dostavu ponuda moramo navesti da ćemo mi osigurati rad korpe, te dovod struje do kamera
· Konto oprema – kante za razvrstavanje otpada planirana je u iznosu od 60.000,00 EUR, javili smo se na natječaj Fonda za zaštitu okoliša, te još uvijek čekamo odgovor 

Nakon izlaganja načelnika, predsjednica vijeća daje riječ predsjedniku odbora za proračun i financije kako bi nazočnima pojasnio što se događalo na sastanku odbora za proračun i financije.
Gosp. Katić pojašnjava kako se sastanak odbora za proračun i financije održao 13.12.2023. godine s početkom u 18 sati, nazočna su bila tri člana (Dalibor Katić, Zvonko Kostelnik i Andrija Krizmanić), a odsutna su bila dva člana (Mario Pavlović i Zvonimir Mudri).
Načelnik je iscrpno pojasnio prijedlog Proračuna za 2024. godinu, nakon toga sam ja postavio upit zašto u prijedlogu Proračuna za 2024. nisu planirane božićnice za umirovljenike, a u rebalansu za 2023. godinu su planirane? Navodi kako su božićnice za ovu godinu samovoljno planirane u rebalansu, te da je prijedlog gosp. Mudrog bio isplata i uskrsnica i božićnica, za isplatu uskrsnica se nije našlo prostora, sad za božićnicu je i pohvaljujemo to.
Načelnik odgovara kako je došlo do propusta, te se slaže sa prijedlogom gosp. Katića, da se božićnice uvrste u Proračun za 2024. godinu u istom iznosu kao i u rebalansu za 2023. godinu.
Uz božićnicu, još su usvojene sljedeće izmjene Proračuna za 2024. godinu:
· Lovačke udruge sa 5.500,00 → 6.500,00 EUR
· KUD-ovi sa 11.500,00 → 15.000,00 EUR
Nakon izlaganja, predsjednica vijeća daje ovu točku na raspravu.
Gosp. Gelo napominje kako na nekim prijedlozima točaka piše 35., a na nekim 36. sjednica, na što gđa. Župan odgovara kako se dio dokumenata već isprintao, nakon čega se hitno održala telefonska sjednica, te se ostatak dokumenata printao kao 36. sjednica, te navodi kako će se svi dokumenti ispraviti na 36. sjednicu. 
Gosp. Krizmanić navodi kako se na odboru za proračun i financije sve detaljno pojasnilo, te da smatra da je Proračun za iduću godinu dobro planiran, te da se svi skupa trebamo truditi da što bolje funkcioniramo.
Gđa. Vinaj slaže se s gosp. Katićem, da se božićnice uvrste u plan, međutim postavlja upit da li su potrebne uskrsnice?! 
Nakon kratke rasprave, sa dopunama stavke božićnice za umirovljenike, te povećanja konta lovačke udruge i KUD-ovi, sukladno tome moraju se povećati i rashodi, prijedlog Proračuna usvojen je sa 8 glasova ZA i jednim SUZDRŽANIM.


Točka 3.
Gosp. Barun navodi kako se ovom Odlukom uređuje struktura prihoda i rashoda Proračuna Općine Bogdanovci, njegovo izvršavanje i upravljanje općinskom imovinom.
Proračun se donosi i izvršava u skladu s načelima jedinstva i točnosti proračuna, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.
Proračun sadrži Opći i Posebni dio:
· Opći dio sadrži račun prihoda i rashoda u kojem se iskazuju svi prihodi i rashodi po osnovnim namjenama 
· Posebni dio Proračuna sastoji se od plana rashoda  raspoređenih u Programe,  prema organizacijskoj, ekonomskoj, funkcijskoj i lokacijskoj klasifikaciji. 
Odluka o izvršavanju Proračuna za 2024. godinu usvojena je sa 8 glasova ZA i jednim SUZDRŽANIM.

Predsjednica vijeća navodi kako su programi od točke 4. do točke 13. usklađeni s Proračunom za 2024. te ih ne treba puno dodatno pojašnjavati, te prepušta pojašnjavanje načelniku.

Točka 4.
Ukupan plan programa iznosi 672.300,00 EUR, a sufinancirati će se iz sljedećih izvora: opći prihodi i primici, ITU mehanizam, prihodi o zakupa i prodaje poljoprivrednog zemljišta, te državnog proračuna.
Program građenja komunalne infrastrukture sa izmjenama usklađenim sa usvojenim proračunom usvojen je sa 8 glasova ZA i jednim SUZDRŽANIM.

Točka 5.
Sukladno Zakonu o komunalnom gospodarstvu donosi se Program održavanja komunalne infrastrukture. Ukupno planirana sredstva ovim Programom iznose 203.381,68 UER a odnose se na održavanje javne rasvjete, održavanje i čišćenje javnih površina, održavanje nerazvrstanih cesta, uređenje kanalske mreže, deratizacije i dezinsekcije, te veterinarsko-higijeničarski usluga.
Bez rasprave, program održavanja komunalne infrastrukture za 2024. godinu usvojen je sa 8 glasova ZA i jednim SUZDRŽANIM.

Točka 6.
Što se tiče Programa javnih potreba u kulturi uskladit će se sa usvojenim izmjenama proračuna tako da se ukupno planirana sredstva povećaju sa 11.500,00 na 15.000,00 EUR, pojašnjava načelnik.
Program javnih potreba u kulturi usvojen je sa 8 glasova ZA i jednim SUZDRŽANIM.

Točka 7.
Programa javnih potreba u kulturi uskladit će se sa usvojenim izmjenama proračuna tako da se ukupno planirana sredstva povećaju sa 5.500,00 na 6.500,00 EUR, a izmjene se odnose na lovačka društva pojašnjava načelnik.
Program javnih potreba u kulturi usvojen je sa 8 glasova ZA i jednim SUZDRŽANIM.

Točka 8.
Program javnih potreba za udruge od posebnog interesa za 2024. godinu planiran je u iznosu od 2.000,00 EUR, a odnosi se na udruge koje provode aktivnosti od interesa za opće dobro, udrugama koje pridonose zaštiti i promicanju prava osoba s invaliditetom, djece s poteškoćama u razvoju i sl. 
Program javnih za udruge od posebnog interesa za Općinu Bogdanovci za 2024. godinu usvojen je sa 8 glasova ZA i jednim SUZDRŽANIM.

Točka 9.
Što se tiče Programa socijalne skrbi za 2023. godinu isti je usklađen sa novim Zakonom o socijalnoj skrbi, pa tako isti obuhvaća pripomoć za podmirenje troškova stanovanja i ogrijeva, jednokratne novčane pomoći socijalno ugroženim osobama, rodiljne naknade, stipendije za redovne studente, sufinanciranje prijevoza učenika srednjih škola, božićnice za umirovljenike i sl., a ukupan plan Programa iznosi 43.700,00 EUR, pojasnio je gosp. Barun.
Program socijalne skrbi za 2024. godinu bez rasprave usvojen je sa 8 glasova ZA i jednim SUZDRŽANIM.

Točka 10.
Plan Programa utroška sredstava od šumskog doprinosa za 2024. iznosi 13.300,00 EUR, a sredstva se planiraju utrošiti kroz Program gradnje i održavanja komunalne infrastrukture, navodi gosp. Barun.
Program utroška sredstava od šumskog doprinosa usvoje je sa 8 glasova ZA i jednim SUZDRŽANIM.

Točka 11.
Gosp. Barun pojašnjava da je odluka o raspoređivanju sredstava Proračuna Općine Bogdanovci za redovito godišnje financiranje političkih stranaka i nezavisnih vijećnika zastupljenih u Općinskom vijeću također usklađena sa proračunom, te je plan u odnosu na prošlogodišnju odluku manji, jer se vijećnik Zvonimir Mudri odrekao svoje naknade.
Odluka je usvojena sa 8 glasova ZA i jednim SUZDRŽANIM.

Točka 12.
Gosp. Barun navodi kako Plan sredstava za ostvarene Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH na području Općine Bogdanovci iznosi 178.336,63 EUR, a sastoji se od prihoda od koncesije u iznosu od 27.000,00 EUR, prihoda od zakupa u iznosu od 34.000,00 EUR, prihoda od prodaje u iznosu od 53.100,00 EUR, te viška prihoda prenesenih iz prošle godine u iznosu od 64.236,63 EUR
Program je usvojen sa 8 glasova ZA i jednim SUZDRŽANIM.

Točka 13.
Program utroška sredstava naknade za zadržavanje nezakonito izgrađenih zgrada u prostoru za 2024. godinu ukupno iznosi 1.400,00 EUR, a sredstva se planiraju utrošiti na rekonstrukciju nogostupa, navodi gosp. Barun.
Program je usvojen sa 8 glasova ZA i jednim SUZDRŽANIM.

Točka 14.
Gosp. Barun pojašnjava kako se Smjernice za organizaciju i razvoj sustava CZ donose za četverogodišnje razdoblje, s obzirom da trenutno važeće Smjernice vrijede do 31.12.2023. godine, potrebno je donijeti nove Smjernice za period 2024.-2027. godine.
U njima se navodi kako planske dokumente iz područja CZ moramo ažurirati barem jednom godišnje sukladno promjenama Zakona, te promjenama u Procjeni rizika od velikih nesreća.
Po mogućnosti je potrebno svake godine, a najmanje jedanput u dvije godine organizirati održavanje i provođenje terenske vježbe. Također se navode obveze stožera CZ, vatrogasnih postrojbi, postrojbi CZ, povjerenika CZ itd. Smjernice također sadrže i plan financiranja sustava CZ. 
Gosp. Katić navodi kako je potrebno u točki 4. financijski plan uskladiti sa Proračunom, tj. povećati stavku za lovačke udruge na 6.500,00 EUR.
Smjernice, sa izmjenom koju navodi gosp. Katić, usvojene su sa 8 glasova ZA i jednim SUZDRŽANIM.

Točka 15. a i b
Gosp. Međeši pojašnjava kako svake godine moramo donijeti Analizu stanja sustava CZ za prethodnu godinu, te Godišnji plan razvoja sustava CZ za narednu godinu. U analizi se navode si planski dokumenti koji su usvojeni, ažurirani, zatim se navode operativne snage CZ, što su radili tijekom 2023. godine i sl. Ove godine imali smo prirodnu elementarnu nepogodu, smatra da smo to svi dobro odradili, stožer civilne zaštite, kao i glavna operativna snaga DVD-i.
U godišnjem planu za 2024. godinu navode se planirane aktivnosti (vježbe vatrogasaca, sjednice stožera CZ, edukacija povjerenika CZ, te će također članovi stožera koji još uvijek nisu, morati pohađati edukaciju.
Nakon izlaganja gosp. Međešija, ova točka daje se na raspravu.
Gosp. Katić postavlja upit što se događa sa DVD-om Petrovci? I ako ne funkcioniraju, zašto su navedeni u Godišnjem planu. Jer naime, jedne godine kada je DVD Bogdanovci imao problema sa radom, nije bio uveden u Godišnji plan?!
Gosp. Međeši odgovara kako se nadaju svi da će krenuti funkcionirati, te su iz tog razloga stavljeni u Godišnji plan. 
Gosp. Barun navodi kako je DVD Petrovci funkcionirao pohvalno, sve do zadnjih nekoliko mjeseci, nisu održali niti jedan radni sastanak, nisu odgovorili niti na jedan e-mail, niti poziv koji sam im uputio, nakon čega sam zatražio hitan sastanak, ni na taj poziv se nisu odazvali. Stoga sam prije mjesec dana poslao dopis inspektorici da izvrši izvanredan nadzor, da se vidi što se zapravo događa. Nadam se da će se što prije organizirati, te početi ponovno funkcionirati.
A što se tiče DVD-a Bogdanovci, nisu bili uvršteni u Godišnji plan, jer smo te godine radili Procjenu rizika od velikih nesreća (revizija), Plan djelovanja civilne zaštite (revizija) i Plan zaštite od požara. Firma Zaštita Inspekt d.o.o. Osijek izrađivala je navedene dokumente, kako se DVD Bogdanovci nije javio navedenoj firmi s određenim podacima, iz tog razloga nisu bili uvedeni u navedene dokumente, pa tako ne i u Godišnji plan koji mora biti u skladu s navedenim dokumentima.
Gosp. Mađeši također navodi kako su djelatnici Ureda državne uprave kontaktirali općinu, vezano za problematiku DVD-a Bogdanovci, s obzirom da nisu duže vrijeme održavali skupštine, te o tome obavijestili ured državne uprave,  te ukoliko to ne učine u skorom roku da će se DVD Bogdanovci kao udruga morati ugasiti. Nakon toga je načelnik sazvao članove DVD, organizirali su skupštinu, te od tada sve uredu funkcionira.
Gosp. Katić komentira kako nikada nitko nije zvao niti spominjao da bi se DVD Bogdanovci ukinuo, te da ne zna o čemu gosp. Međeši priča.
Također, gosp. Katić napominje kako je o problemu DVD-a Petrovci već bilo rasprave na sastancima mjesnog odbora Petrovci, upoznat je s time, te predlaže da se organizira sastanak načelnika, zamjenika načelnika, VMO Petrovci i članova DVD-a Petrovci i da se zajednički proba riješiti problem. 

Gosp. Gelo se ispričava, te zbog osobnih obaveza napušta sjednicu.

Točka 16.
Načelnik pojašnjava kako su svi na CD-u dobili Godišnji plan upravljanja imovinom Općine Bogdanovci za 2024. godinu jer isti ima 78 stranica, te je naveo što se određuje ovim Planom. Ne bi previše pojašnjavao isti, smatra da su ga svi pročitali, te daje na raspravu ovu točku.
Kako nije bilo rasprave, Godišnji plan usvojen je sa 7 glasova ZA i jednim SUZDRŽANIM.

Točka 17.
Gosp. Barun iscrpno je pojasnio izmjene i dopune Proračuna za 2023. godinu, pojasnio je sva odstupanja od Plana Proračuna kako prihode tako i rashode. Navodi kako je jedina izmjena na odboru za proračun i financije bila ta da se poveća stavka prihoda tekuće pomoći iz županijskog proračuna, jer smo do sada već imali 26.000,00 EUR uplate za štete nastale prilikom elementarne nepogode, te nam je sada VSŽ još uplatila 8.000,00 EUR za podmirenje računa TIP-TIP-a, a do kraja godine treba nam joj sjesti cca. 17.000,00 EUR za II. Kriterij sanacije štete nastale nakon elementarne nepogode. 
Nakon izlaganja načelnika, predsjednica vijeća daje ovu točku na raspravu.
Gđa. Savić Bajac postavlja upit zašto se svake godine u Proračunu panira stavka rekonstrukcija staza, a nikada se ništa ne realizira po tom pitanju?! Navodi kako su staze u Bogdanovcima jako loše, te smatra da se bar svake godine treba dio staza sanirati.
Gosp. Barun ogovara kako nam je bio plan staze sanirati putem ITU mehanizma, međutim to su rekli da je na kraju neprihvatljivo, stoga smo zatražili ponudu saniranja staza u Petrovcima, za glavne dvije ulice i to bi koštalo cca. 400.000,00 EUR. Možemo se ove godine prijaviti na natječaje, međutim sukladno do sada odobrenim sredstvima mogli bi sanirati od 100-500 m staza.
Gosp. Pavlović navodi kako je polugodišnje izvršenje skupine konta 4 iznosilo 0,98 % što je nevjerojatno. Također navodi kako se u zadnje dvije godine u Svinjarevcima ništa nije gradilo, osim što smo dobili 10-ak led lampi ove godine.
Nakon kratke rasprave Izmjene i dopune proračuna usvojene su sa 7 glasova ZA i jednim PROTIV.
 
Predsjednica vijeća navodi kako su programi od točke 18. do točke 26. usklađeni s Izmjenama i dopunama Proračuna za 2023. te ih ne treba puno dodatno pojašnjavati, te prepušta pojašnjavanje načelniku.

Točka 18.
Sukladno čl. 69. st. 4. Zakona o šumama donosimo Izmjene i dopune Programa utroška sredstava šumskog doprinosa za 2023. godinu, čiji je novi plan u iznosu od 500,00 EUR, sukladno prihodima uplaćenim od Hrvatskih šuma, navodi načelnik. 
Izmjene i dopune Programa utroška sredstava šumskog doprinosa za 2023. godinu usvojene su JEDNOGLASNO.

Točka 19.
Izmjene i dopune Programa građenja komunalne infrastrukture na području Općine Bogdanovci za 2023. godinu planirana su u iznosu od 192.000,00 EUR, najvećim dijelom sredstva su utrošena u iznosu od 86.000,00 EUR na postavljanje nove LED rasvjete, te 103.000,00 EUR na adaptaciju i obnovu zgrade MO i Doma kulture u Petrovcima.
Odluka o izmjenama i dopunama Program građenja komunalne infrastrukture na području Općine Bogdanovci za 2023. godinu usvojena je JEDNOGLASNO.

Članak 20.
Izmjene i dopune Programa održavanja komunalne infrastrukture na području Općine Bogdanovci za 2023. godinu planirana su za sljedeće troškove: 
Utrošak javne rasvjete 50.000,00 EUR
Održavanje javne rasvjete 6.000,00 EUR
Održavanje i čišćenje javnih površina i 4 groblja 72.550,00 EUR
Održavanje nerazvrstanih cesta u 3 naselja 2.000,00 EUR
Uređenje kanalske mreže 1.000,00 EUR

Dezinsekciju i deratizaciju 15.000,00 EUR.
Odluka o izmjenama i dopunama Programa održavanja komunalne infrastrukture na području Općine Bogdanovci za 2023. godinu usvojena je JEDNOGLASNO.

Točka 21.
Novi plan Programa korištenja sredstava ostvarenih od prodaje, zakupa I dugogodišnjeg zakupa poljoprivrednog zemljišta u vlasništu RH za 2023. godinu iznosi 155.844,31 EUR. Sredstva u iznosu od 91.607,68 EUR kn utrošit će se na sljedeće projektne aktivnosti: uređenje poljskih putova, rekonstukciju I održavanje nerazvrdtanih cesta, održavanje kanalske mreže, nabavku strojeva, financiranja rada LAG-a Srijem, sufinanciranje poljoprivrednika, provođenje deratizacije I dezinsekcije, veterinarske usluge, usluge zaštite životinja, program zaštite divljači, katastarsko-geodetske izmjere zemljišta itd, a iznos od 64.236,63 EUR prenijet će se u obvezu za iduću godinu, navodi gosp. Barun.
Odluka o izmjenama I dopunama Programa korištenja sredstava ostvarenih od prodaje, zakupa I dugogodišnjeg zakupa poljoprivrednog zemljišta u vlasništu RH za 2023. Godinu usvojena je JEDNOGLASNO.

Točka 22.
Sukladno članku 289. Zakona o socijalnoj skrbi donosimo Odluku o izmjenama i dopunama Programa socijalne skrbi, novi plan Programa za 2023. godinu iznosi 76.300,00 EUR a utrošit će se za sljedeće aktivnosti: pomoć pri podmirenju troškova stanovanja i ogrijeva, sufinanciranje prehrane socijalno ugroženim učenicima, porodiljne naknade, stipendije za redovne studente, božićne paketiće, školski pribor, sufinanciranje prijevoza učenika, božićnice za umirovljenike te ostale naknade iz proračuna u novcu, pojašnjava gosp. Barun.
Odluka o izmjenama i dopunama Programa socijalne skrbi za 2023. godinu usvojena je JEDNOGLASNO.

Točka 23.
Gosp. Barun pojašnjava kako smo morali donijeti  odluku o izmjenama i dopunama Odluke o raspoređivanju sredstava Proračuna Općine Bogdanovci za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Bogdanovci za 2023. godine iz razloga jer se jedan vijećnik odrekao svoje naknade.
Odluka je usvojena JEDNOGLASNO.

Točka 24.
Sukladno Odluci o izmjenama i dopunama Programa u sportu Općine Bogdanovci za 2023. godinu novi plan sada iznosi ukupno 48.300,00 EUR, a rasporedit će se na sljedeći način: nogomet 41.000,00, EUR, ribolov 500,00 EUR, lov 6.000,00 EUR, te stolni tenis 800,00 EUR navodi gosp. Barun.
Odluka o izmjenama i dopunama Programa javnih potreba u sportu usvojena je JEDNOGLASNO.

Točka 25.
Gosp. Barun pojašnjava kako je plan sukladno Izmjenama i dopunama Programom utroška sredstava naknade za zadržavanje nezakonito izgrađenih zgrada u prostoru (legalizacija) za ovu godinu u iznosu od 1.000,00 EUR, a utrošit će se za adaptaciju i obnovu zgrade MO I Doma kulture u Petrovcima.
Odluka o izmjenama i dopunama Programa utroška sredstava naknade za zadržavanje nezakonito izgrađenih zgrada u prostoru (legalizacija) usvojena je JEDNOGLASNO.

Točka 26.
Sukladno Odluci o izmjenama i dopunama Programa u kulturi Općine Bogdanovci za 2023. godinu novi plan sada iznosi ukupno 9.000,00 EUR, novi plan je umanjen iz razloga jer KUD Joakim Hardi nisu prošli na natječaju za udruge, navodi gosp. Barun.
Odluka o izmjenama i dopunama Programa javnih potreba u kulturi usvojena je JEDNOGLASNO.

Točka 27.
Gosp. Barun pojašnjava kako je istekao Ugovor za navedenu česticu koji je trajao 5 godine. Radi se o čestici u k.o. Petrovci koja je u vlasništvu Općine Bogdanovci, stoga je sada potrebno donijeti Odluku o raspisivanju javnog natječaja, odrediti početnu zakupninu, kao i prava prvenstva.
Ova točka dana je na raspravu.
Gosp. Katić predlaže da cijena ostane ista kao i na prethodnom natječaju, samo konvertirana u EURE, te da se točka b) godine ne stavlja kao prioritet.
Nakon kratke rasprave predsjednica vijeća predlaže početnu cijenu zakupnine u iznosu od 250,00 EUR, predlaže da se točka b) iz prava prvenstva izbaci, te da se ispravi k.o. Petrovci u točki I. ove Odluke. 
Prijedlog je usvojen JEDNOGLASNO.

Točka 28.
RAZNO
Naša gošća, Tanja Grbanović Vidović, naša bivša pročelnica pozdravila je nazočne, te pojasnila kako je prešla na novo radno mjesto u Vukovarsko-srijemsku županiju. Posebno bi se zahvalila načelniku i gđi. Župan, jer bez njih ne bi bilo ovako dobro i lijepo raditi, također se želi zahvaliti svim nazočnima, s kojima je surađivala i svima želi puno sreće i da ostanemo svoji na svome.

Načelnik se zahvaljuje gđo. Grbanović Vidović te pojašnjava kako je raspisan natječaj za imenovanje pročelnika JUO, javile su se dvije osobe (Darko Ruskaj i Nikolina Miličević), provedeno je pismeno testiranje i usmeni intervju. Za imenovanje pročelnika odabran je Darko Ruskaj, Rješenje o prijmu poslano je kandidatima, od dana primitka Rješenja teče rok žalbe od 15 dana, nakon čega odabrani kandidat počinje sa radom.



Završeno u 20:35 sati.

